ད་པའི་ལུགས་འཛིན་ཏོ། །ཕྱི་མ་ཕྱོགས་གླང་
ཆོས་གྲགས་སོགས། །གྲངས་དང་དབྱེ་བསྡུའི་བྱེ་བྲག་དང༌། །བརྗོད་པའི་ཚུལ་ལ་ཉུང་རྒྱས་
སོགས། །སྔ་མའི་ཚུལ་ལས་ཁྱད་པར་འཕགས། །རྩོད་པའི་ཚུལ་ལ་རྣམ་གཉིས་མཐོང་། །
ཆོས་གྲགས་སྒྲུབ་པའི་ངག་བཀོད་ནས། །གཏན་ཚིགས་ཚེར་མ་འབྱིན་པར་མཛད། །གཞན་དུ་
269

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
ཚར་བཅད་གནས་སུ་བཞེད། །ཕྱི་མའི་རིགས་པ་སྨྲ་བ་འགའ། །སྒྲུབ་བྱེད་བརྗོད་ལ་ཕྱིར་རྒོལ་
གྱིས། །སྐྱོན་བརྗོད་ནས་ནི་ཚེར་མ་འབྱིན། །བོད་རྣམས་དེ་དང་མཐུན་པར་རྩོད། །ཚུལ་འདི་
ཆོས་ཀྱི་གྲགས་པ་ཡི། །བཞེད་པ་མིན་ཕྱིར་འཐད་པ་དཀའ། །འདྲི་ན་སྐབས་སུ་བབ་པ་དྲི། །
ཅིག་ཆར་རྣམ་གྲངས་མང་པོ་མིན། །བསྒྲུབ་བྱ་གཅིག་ལ་རྟགས་མང་པོ། །འཇུག་ཀྱང་རྩོད་ན་
མང་པོ་མིན། །སྔ་མ་རྟགས་མིན་ཚར་བཅད་གནས། །རྟགས་ཡིན་ཕྱིར་མ་ཚར་བཅད་འགྱུར། །
ཆོས་ཅན་མ་གྲུབ་པ་ལ་སོགས། །གཏན་ཚིགས་དྲིས་པས་འགྲུབ་པར་གསལ། །དབུ་མ་པ་དག་
སྟོང་ཉིད་ཀྱིས། །བརྩད་ན་གཞན་གྱི་ལན་རྣམས་ཀུན། །བསྒྲུབ་བྱ་ངག་དང་མཚུངས་པ་ཡི། །
མ་གྲུབ་པ་ཞེས་སློབ་དཔོན་བཞེད། །བོད་རྣམས་ཐལ་འགྱུར་ལན་ལ་གསུམ། །གཏན་ཚིགས་
ཁྱབ་པ་མ་གྲུབ་དང་། །ཡང་ན་འདོད་པས་ལན་འདེབས་སོ། །དེ་ལྟ་ན་ནི་ཐལ་འགྱུར་སྐྱོན། །
ཐམས་ཅད་མ་གྲུབ་གཅིག་པར་འགྱུར། །དེ་འདི་སྡེ་བདུན་ལས་མ་བཤད། །འགལ་བའི་ཐལ་
འགྱུར་བརྗོད་པ་ལ། །ཡོད་ཀྱང་ཡིན་ན་ཅི་སྟོ་ཞེས། །སྡུད་པར་བྱེད་པའི་ཚིག་ཕྲད་ཀྱི། །ནུས་པ་
ཕྱིན་ཅི་ལོག་ཏུ་འགྱུར། །འདིར་ནི་མ་གྲུབ་འགལ་མ་ངེས། །གསུམ་ཡིན་མིན་ན་འདོད་པ་སྒྲུབ།
དེ་དག་མིན་ན་ཡང་དག་གི །ཐལ་འགྱུར་ཡིན་ཕྱིར་ཟློག་མི་ནུས། །དེ་ལྟར་ཆོས་དང་མཐུན་པ་ཡི། །
རྩོད་པ་བསྟན་པ་འཕེལ་བའི་རྒྱུ། །དམ་པ་རྣམས་ཀྱིས་བསྔགས་པའི་ཕྱིར། །མཁས་པའི་སྐྱེ་བོས་
ལེགས་པར་སྦྱར། །ཞེས་གསུངས་སོ། །ཆོས་ཇི་ལྟར་འཆད་པའི་ཚུལ་ཡང་། །གཞུང་དེ་ཉིད་
ལས། འཆད་བྱེད་བཤད་པར་བྱ་བའི་ཡུལ། །བཤད་པར་བྱ་བ་རྣམ་པ་གསུམ། །གཙང་མཁས་
གཞན་ལ་ཕན་པར་འདོད། །བློ་གསལ་ཤེས་འདོད་བླ་མ་གུས། །ལུང་རིགས་རྗེས་སུ་གདམས་
པའོ། །སྒོ་གསུམ་ཀུན་སྤྱོད་རྣམ་དག་པས། ༑བསྟན་པ་བསྲུང་ཕྱིར་གུས་པས་སྒྲུབ། །ཐོག་མར་
དགོས་པའི་དོན་བཤད་ནས། །བསྡུས་པའི་དོན་ལ་རྣམ་པ་གཉིས། །ངག་དོན་བསྡུས་ཏེ་བསྟན་
པ་དང་། །གཞུང་དོན་སོ་སོའི་བསྡུས་དོན་ནོ། །བསྡུས་དོན་ཚིག་གསལ་བརྗོད་པ་བདེ། །ངག་
ཉུང་ཚིག་ཉུང་བཟུང་བ་སླ། །བསྡུས་དོན་ཉིད་ཀྱིས་གཞུང་གོ་བ། །དེ་འདྲ་གང་གིས་ཤེས་དེ་
མཁས། །གཞུང་ལུགས་གང་དང་གང་འཆད་པ། །བྱེད་པའི་ཚིག་གི་རབ་སྦྱར་ཏེ། །ཚིག་དོན་
ལེགས་པར་བཀྲོལ་ནས་ནི། །འཆད་པ་བརྡ་སྤྲོད་བྱེད་པའི་ལུགས། །ལས་དང་བྱེད་པོ་བྱ་བ་ཡི། །
270

དམ་པའི་ཆོས་མངོན་པ་ཀུན་ལས་བཏུས་པའི་རྣམ་པར་བཤད་པ་རྣལ་འབྱོར་སྤྱོད་གཞུང་རྒྱ་མཚོའི་རླབས་ཀྱི་ཕྲེང་བ།
ཚིག་དོན་སྦྲེལ་ལ་ངག་དོན་བླང་། །ཐོག་མར་སྒྲ་ལ་མཁས་པ་ཡིས། །ཚིག་དོན་རྣམ་པར་ཕྱེ་སྟེ་
བཤད། །དེ་ནས་དོན་ལ་མཁས་པ་ཡིས། །ལྷག་ཆད་འཁྲུལ་བ་མེད་པར་བཤད། །ཅེས་དང༌།
འཆད་པའི་སྐྱོན་རྣམས་སྤངས་ནས་ནི། །ཤིན་ཏུ་བརྩེ་བའི་བསམ་པས་བཤད། །ཉན་པའི་སྐྱོན་
རྣམས་སྤངས་ནས་ནི། །ཤེས་བར་འདོད་པས་ལེགས་པར་མཉན། །ཞུམ་ལ་གཟེངས་སྟོད་རྒོད་
པ་ལ། །འཁོར་བའི་ཉེས་དམིགས་ལེགས་པར་བཤད། །རྨུགས་པ་རྣམས་ལ་ངོ་མཚར་གྱི། །
གཏམ་བཤད་ནས་ནི་ཉན་དུ་གཞུག །བློ་ཆེན་རྣམས་ལ་ཟབ་རྒྱ་ཆེ། །བློ་ཆུང་བཟུང་བདེ་གོ་སླ་བ།
ཕྱི་ནས་ཚིག་དོན་འབྲེལ་ཆགས་ནས། །དོན་ཕྲ་འགལ་འབྲེལ་དབད་ཅིང་བཤད། །དེ་ལས་ལྡོག་
ན་མཁས་རྨོངས་ཀྱི། །སློབ་མ་དགའ་བ་སྐྱེད་མི་ནུས། །གཞུང་ལུགས་གོ་བ་མི་སྐྱེད་ན།
འཆད་པོ་སྦྱངས་པ་ཆུང་བའི་སྐྱོན། །གཞུང་དོན་གོ་ཡང་ཚིག་འགའ་ཞིག།མ་རྟོགས་པ་དེའི་རྒྱུ་
མཚན་བརྟག །ལེགས་པར་སྦྱར་ལ་མ་གྲགས་པའི། །སྒྲ་ཡི་སྦྱོར་བ་རྟོགས་པར་དཀའ། །དེ་ཕྱིར་
འཆི་མེད་མཛོད་ལ་སོགས། །ལེགས་པར་ཤེས་ན་ཐེ་ཚོམ་མེད། །ཅེས་གསུངས་པ་ལྟར་ཤེས་
པར་བྱས་ནས་བཤད་པར་བྱའོ། །
བརྗོད་པ་དང་།
།དང་
གཉིས་
་ པ་ བསྒྱུར་ བའི་ སྒོ་ ནས་གསུངས་ པའི་མདོ་དོན་ བྱེ་ བྲག་བཤད་ པ་ ལ་གཉིས་ཏེ།
བསྟན་པ་དང་། བཤད་པའོ། །དེ་ལ་བཞི་སྟེ། ཁ་ན་མ་ཐོ་བ་བརྗོད་པ་ཡི་གེས་དག་པའི་རྒྱུ་
འཇིག་རྟེན་ན་ངན་པ་བརྗོད་པའི་ཡི་གེས་མཆོག་གི་དོན་བརྗོད་པ་དང་། ལམ་གྱི་
་པའི་ཡི་གེས་ལམ་བརྗོད་པ་དང་། སྦྱིན་པ་ལས་བརྩམས་པ་དང་། ཚུལ་
ཁྲིམས་ལས་བརྩམས་པ་གཉིས་ཀྱིས་ཆོས་མ་ཡིན་པ་བརྗོད་པའི་ཡི་གེས་ཆོས་བརྗོད་པའོ།
པོ་ལ་གཉིས་ཏེ། རྒྱུ་མཚན་དང་། རྒྱུ་མཚན་ཅན་ནོ། །ངན་པས་མཆོག་བརྗོད་པ་ལ་གཉིས་ཏེ།
རྒྱུ་མཚན་དང་། རྒྱུ་མཚན་ཅན་ནོ། །དང་པོ་ལ་བཞི་སྟེ། དགེ་བ་ལ་འཇུག་པ་ལ་མི་མཐུན་པ་
དང་། མི་དགེ་བ་ལ་འཇུག་པ་དང་མཐུན་པ་གཉིས་ཀྱིས་ཡིད་ཀྱི་ལས་ངན་པ་དང་། ལུས་ཀྱི་ལས་
ངན་པ་དང་། ངག་གི་ལས་ངན་པ་དང་། འཆི་བ་ངན་བའོ། །མི་མཐུན་ཕྱོགས་ཀྱིས་གཉེན་པོ་
བརྗོད་པ་ལ་གཉིས་ཏེ། ལས་དང་པོ་པའི་ཏིང་ངེ་འཛིན་གྱི་མི་མཐུན་པའི་ཕྱོགས་དང་། མཐོང་
ལམ་གྱི་དང༌། སྒོམ་ལམ་གྱི་མི་མཐུན་པའི་ཕྱོགས་བརྗོད་པ་དང་གསུམ་གྱིས་རྒྱུ་མཚན་དང་།
271

ལྟ་རིག་དཔེ་ཚོགས་ལས།
༼ཕ༽
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
རྒྱུ་མཚན་ཅན་ནོ། །འདིར་སྨྲས་པ། རང་གཞན་གྲུབ་མཐའི་གཞུང་ཆེན་མང་ཤེས་ནས། །རང་
བཞིན་
ན་བཟང་པོས་འཁོར་ལོ་འཆད་པ་དང་། གཞན་གྱིས་མི་སྨོན་འཇིགས་མེད་སྤོབས་པ་ཡིས། །
གཞན་ཡིད་འཕྲོག་པའི་འབེལ་གཏམ་འདི་ལོངས་ཤིག །
ཅེས་འབེལ་བའི་གཏམ་རྣམ་པར་ངེས་བའི་ལེའུ་སྟེ་ལྔ་པའི་རྣམ་པར་བཤད་པ་གྲུབ་པའོ།། །།
གཉིས་པ་བསྟན་འཆོས་ཀྱི་མཚན་དོན་ལ་གཉིས་ཏེ། དྲི་བ་དང་། ལན་ནོ། །དེ་ལ་
གསུམ་སྟེ། བསྟན་བཅོས་མཛད་པ་པོས་ལམ་གྱི་མངོན་པ་ཀུན་བཏུས་པའི་ཕྱིར་དང་། རྗོད་བྱེད་
གཞུང་གི་མངོན་པ་ཀུན་ལས་བཏུས་པའི་ཕྱིར། མཐར་ཐུག་འབྲས་བུའི་མངོན་པ་ཀུན་གྱི་ཆེད་དུ་
བཏུས་པའོ། །མདོར་ན་གང་བཏུས་པ་དང་། གང་ལས་བཏུས་པ་དང་། གང་གི་ཕྱིར་དུ་བཏུས་
པའོ། །རྩོམ་པ་པོའི་མཚན་ནི། ཆོས་མངོན་པ་སུ་ལས་བཙལ་བ་ཞེས་བྱ་བ། མཚན་བརྗོད་པར་
དཀའ་བའི་སློབ་དཔོན་བདག་ཉིད་ཆེན་པོ་འཕགས་པ་ཐོགས་མེད་ཞབས་ཀྱིས་མཛད་པའོ། །
སྒྱུར་བྱེད་ལོ་པཎ་གྱི་བཀའ་དྲིན་དྲན་པའི་སླད་དུ་མཚན་ནས་སྨོས་པ་ནི། རྒྱ་གར་གྱི་མཁན་པོ་ཛི་
ན་མི་ཏྲ་ཞེས་པ་རྒྱལ་བའི་བཤེས་གཉེན་དང་། བོད་ཀྱི་ལོཙྪ་བ་བན་དྷེ་ཡེ་ཤེས་སྡེས་བོད་ཀྱི་སྐད་དུ་
བསྒྱུར་ཅིང་ཞུས་ཆེན་བགྱིས་ཏེ། ཉན་བཤད་ཀྱིས་གཏན་ལ་ཕབ་པའོ།། །།
།འཛིན་
༄༅། །སྭ་སྟི། བྱམས་སོགས་ཡོན་ཏན་རྫོགས་པ་ཆོས་ཀྱི་སྐུ། །འགྲོ་ཀུན་འདྲེན་པའི་
མགོན་པོ་གསུང་དབྱངས་ཅན། །བདུད་སྡེའི་དཔུང་གིས་མ་ཕམ་རྒྱལ་བའི་ཐུགས། །ཐུབ་པའི་
རྒྱལ་ཚབ་གང་ཁྱོད་དེང་འདིར་སྨྱོན། །རྒྱལ་བས་ལུང་བསྟན་འཕགས་པའི་བློ་མངའ་ཞིང་། །
དག་པའི་ཞིང་དུ་ཐོགས་པ་མེད་པ་ཡི། །རྫུ་འཕྲུལ་ཞབས་ལྡན་ཤིང་རྟ་ཆེན་པོའི་སྲོལ།
མཛད་གསུང་གི་དབང་ཕྱུག་དེར་ཕྱག་འཚལ། །སྤྱི་དོན་ནོར་བུ་འབར་བས་མདོ་བཟུང་ནས།
བསྡུས་དོན་ཁོང་བརྒྱུད་སྦྲེལ་བས་འབྲེལ་ཆགས་ཤིང་། །ཚིག་དོན་འོད་ཕྲེང་ངང་གིས་འཆར་ནུས་
པའི། །རྣམ་བཤད་མུ་ཏིག་ཕྲེང་མཛེས་མཆོད་པར་འབུལ། །ཐོགས་མེད་ལུགས་ཀྱིས་རྗེ་བཙུན་
གཞུང་གསུམ་པོའི། །ལྟ་སྒོམ་འཆད་པའི་རྣམ་དབྱེ་མ་སླབས་པར། །དངོས་སྨྲའི་གཞུང་དུ་བསྐྱལ་
བའི་སྨྲེ་སྔགས་ཀྱིས། །སྡིག་པར་གང་གྱུར་དེ་ཀུན་འདིར་འཆགས་སོ། །གཟུང་འཛིན་གཉིས་
སྣང་མ་རིག་འཁྲུལ་འཁོར་དུ། །རྣམ་པར་བརྟགས་ནས་གཉིས་མེད་ཡེ་ཤེས་མཆོག།ངེས་དོན་
272

དམ་པའི་ཆོས་མངོན་པ་ཀུན་ལས་བཏུས་པའི་རྣམ་པར་བཤད་པ་རྣལ་འབྱོར་སྤྱོད་གཞུང་རྒྱ་མཚོའི་རླབས་ཀྱི་ཕྲེང་བ།
མཐར་ཐུག་སྙིང་པོའི་ལམ་ཉིད་དུ། །ངེས་པ་སྟེར་མཛད་ཀུན་ལ་རྗེས་ཡི་རང༌། །ཀུན་རྫོབ་ར
རང་ངོ་བོས་སྟོང་པ་དང་། །དོན་དམ་གཟུང་འཛིན་གཉིས་ཀྱིས་སྟོང་པ་ཡི། །ཟབ་མོའི་ཆོས་དང་
བཟང་པོའི་སྤྱོད་མཆོག་གི །རྒྱ་ཆེན་ཆོས་ཀྱི་འཁོར་ལོ་བསྐོར་བར་བསྐུལ། །བྱམས་པའི་གཞུང་
དང་ཐོགས་མེད་མཆེད་ཀྱི་གཞུང་། །ལེགས་པར་མཁྱེན་ནས་ཇི་བཞིན་འདོམས་མཁས་པའི། །
བཤེས་གཉེན་དེ་ཀུན་འགྲོ་བའི་མགོན་ཉིད་དུ། །ཞབས་རབ་བརྟན་པར་གུས་པས་གསོལ་བ་
འདེབས། །བསྡུས་དོན་གཅོད་མཚམས་གཞན་འགྲེལ་ཁྱེད་ལ་བརྟེན། །སྤྱི་དོན་ལུང་རིགས་རང་
གི་དཔྱོད་པས་སྦྱར། །ས་གཅོད་བཀླགས་པས་ཚིག་དོན་འབད་མེད་དུ། །འཆར་ནུས་རྣམ་བཤད་
བྱང་ཆུབ་ཆེན་པོར་བསྔོ། །དེ་ནས་རྗེ་བཙུན་ཞལ་ལ་འདུན་པ་དང་། །རབ་དཀར་སྨོན་ལམ་རྐྱེན་
གྱིས་མཚམས་སྦྱར་ནས། །མ་ཕམ་ཞལ་གྱི་བདུད་རྩི་ལེན་པ་དང༌། ཐུབ་བསྟན་མཚར་བའི་རྒྱན་
དུ་བདག་གྱུར་ཅིག །འདི་ན་ལ་ལ་དཔྱོད་ཆེན་མང་པོས་དཔྱད་པའི་ལམ་དུ་འཇུག་པའི་ངལ་བ་
བཏང་ནས་ཅུང་ཟད་ཤེས་པས་ཡིད་རང་ཚིམ་སྟེ་བྱིས་པ་རྣམས་འཁྲིད་རྨོངས་པས་བཀུར་བའི་ཁྲི་ལ་
འཁོད། །གཞན་གྱི་ཉེས་བཤད་དབྱངས་སུ་ལེན་པའི་རྗེས་ཟློས་མཁན་འགའ་ཕྲག་དོག་རྩུབ་མོའི་
མྱོས་བྱེད་ཀྱིས་མྱོས་དམ་པ་མང་པོའི་སྙན་གྲགས་འགོག་པའི་ཚིག་མདའ་རྣོན་པོས་གཞན་གྱི་ཡིད་
འབིགས་བྱེད། །འགའ་ཞིག་ཡིད་ཀྱི་སྲུབ་ཤིང་གིས་བསླུས་དམ་ཆོས་ལོག་པར་འཆད་པའི་གཞུང་
མང་རྩོམ་པའི་ཁུར་གྱིས་བློ་གྲོས་རིང་དུ་ངལ་བའི་ཡུས་ཆེན་ཁྱེར་ནས་ཤིང་རྟའི་སྲོལ་ཆེན་འཛིན་
པར་རློམ། །འདི་ན་གཞན་ནི་རྒྱན་དྲུག་མཁས་པའི་གཞུང་ལུགས་རྒྱ་མཚོར་རྣམ་དཔྱོད་ལྕེ་བརྒྱ་
བརྐྱང་སྟེ་མཐུང་བས་ངེས་པར་དུལ་བའི་འབེལ་བའི་གཏམ་གྱི་འབྲུག་སྒྲ་ཟབ་མོ་དབྱངས་སུ་ལེན་
མིན་ནམ། །ཐོགས་མེད་ཞབས་སྟབས་མཁའ་ལ་མ་བསྐྱོད་ན། །མ་ཕམ་བྱམས་པའི་གཞུང་ཆེན་
སུ་ཡིས་ལེན། །གང་བློའི་རྣམ་དཔྱོད་ཉིན་བྱེད་འདི་མེད་ན། །ཐོགས་མེད་གཞུང་གི་ཡ་མཚན་སུ་
ཡིས་མཐོང་། །སྔོན་བྱོན་རྣམ་བཤད་བྱེད་པོ་ཕལ་ཆེ་བ། །སྔ་མའི་ཟེར་བགྲོས་ཕྱི་མས་ལེན་པ་
ཙམ། །མ་གཏོགས་རང་རང་རྩལ་གྱིས་བཤད་པ་མེད། །སྔོན་མས་མ་བཤད་ལེགས་བཤད་བརྒྱ་
ཕྲག་ཙམ། །གང་འདིར་བཤད་པ་ལྷ་དང་བླ་མའི་དྲིན། །ཡིན་ཕྱིར་ཉེས་པར་བཤད་པ་མེད་སྙམ་
བྱེད། །ཁ་ཅིག་ཧ་ཅང་ཐལ་བར་བཤད་སྲིད་ན། །གཞུང་མང་ལྟ་དང་རྟོག་པའི་སྒོ་ཡིན་ནོ།
273

ལྔ་རིག་དཔེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ། ༼ཕ༽
ཞེས་དམ་པའི་ཆོས་མངོན་པ་ཀུན་ལས་བཏུས་པའི་རྣམ་པར་བཤད་པ་རྣལ་འབྱོར་སྤྱོད་
གཞུང་རྒྱ་མཚོའི་རླབས་ཀྱི་ཕྲེང་བ་ཞེས་བྱ་བ་འདི་ནི། རྗེ་བཙུན་བྱམས་པའི་གཞུང་དང་ཐོགས་
མེད་མཆེད་ཀྱི་གཞུང་ལུགས་ལས་འབྱུང་བའི་ངེས་དོན་གྱི་སྙིང་པོ་ལ་བསྙེངས་པ་མེད་པས་མི་ཕྱེད་
པའི་དད་པ་བརྟན་པོ་ཅན། ཡུལ་དབུས་ཀྱི་ཐོས་པ་འཛིན་པའི་དགེ་སློང་། དཔལ་ཤཱཀྱ་མཆོག་
ལྡན་དྲི་མེད་ལེགས་པའི་བློས། སྐྱུར་བྱེད་ཅེས་བྱ་བ་ས་མོ་ཕག་གི་ལོ། སྨིན་དྲུག་ཅན་གྱི་ཡར་ངོ་
ལ། ཁྱུང་ཚང་གསེར་མདོག་ཅན་གྱི་དབེན་གནས་དམ་པར་ཉེ་བར་སྦྱར་བའི་ཡི་གེ་པ་ནི་བཤེས་
གཉེས་ཆོས་ཀྱི་རྒྱལ་མཚན་ནོ།། །།
ཆོས་འདིའི་བརྒྱུད་པ་ནི། བྱམས་པ། ཐོགས་མེད། དབྱིག་གཉེན། བློ་བརྟན། ཤནྟི་
པ། སའི་རྩ་ལག །དཱ་ན་ཤཱི་ལ། ཛི་ན་མི་ཏྲ། ཤཱི་ལེནྡྲ་བོ་དྷི། ཀ་ལྕོག་ཞང་གསུམ། ལྷ་ལུང་
དཔལ་གྱི་རྡོ་རྗེ། འགར་མི་ཡོན་ཏན་གཡུང་དྲུང་། རྭ་སྟོན་བློ་བཟང་། རཱ་ཁྲི་བཟང་འབར།
བྲད་ཏི་དར་མ་སྙིང་པོ། མཆིམས་བརྩོན་སེང་། རྒྱང་རོ་དར་མ་མགོན། མཆིམས་བརྩོན་རྒྱལ།
ཤོང་བློ་བརྟན། ལོ་ཙཱ་བ་མཆོག་ལྡན། དཔང་ལོ་ཙཱ་བ་ཆེན་པོ། ལོ་ཙཱ་བ་བྱང་ཆུབ་རྩེ་མོ། ལོ་ཙཱ་
བ་གྲགས་པ་རྒྱལ་མཚན། དེ་ལ་རོང་ཆེན་ཐམས་ཅད་མཁྱེན་པ་དང་། པཎ་ཆེན་ཕྱོགས་ལས་རྣམ་
རྒྱལ་གཉིས་ཀས་གསན། དེ་གཉིས་ཀ་ལ་བཟད་པ་བློ་གྲོས་རྒྱ་མཚོས་གསན། དེ་ལ་མཁས་གྲུབ་
ཨ་མོ་གྷ་ཤྲཱིས་གསན། དེས་བདག་ལའོ། །
འདི་ ཡང་ བཀྲ་ ཤིས་ ཆོས་ འཁོཪ་ ལྷུན་ པོར་ གཏིང་ཁེབས་པ་སྡེ་ བདུན་ དབང་ ཕྱུག་ རྒྱལ་
མཚན་གྱིས་པར་དུ་བསྒྲུབས་ནས་ཐུབ་བསྟན་གསེར་མདོག་ཅན་དུ་ཕུལ་བའི་དགེ་བས་སངས་རྒྱས་
ཀྱི་བསྟན་པ་དར་ཞིང་རྒྱས་ལ་ཡུན་རིང་དུ་གནས་པ་དང་།
རླབས་པོ་ཆེ་མྱུར་དུ་རྫོགས་པར་གྱུར་ཅིག། །།ཤུ་བྷཾ། །
སེམས་ཅན་གྱི་དོན་དུ་ཚོགས་གཉིས་
274